Афырхаҵа игәаларшәаразы.
16.08.2017
Хатәгәаҧхарала аибашьрахь цхыраара иааз Аҧсны АФырхаҵа Темирбулат Ахмадов игәаларшәаратә баҟа аадыртит АҞәа араион аҩадатәи Ешыра Гәымсҭатәи аӡиас ихыу ацҳа ахаҿы.
416
Хатәгәаҧхарала аибашьрахь цхыраара иааз Аҧсны АФырхаҵа Темирбулат Ахмадов игәаларшәаратә баҟа аадыртит АҞәа араион аҩадатәи Ешыра Гәымсҭатәи аӡиас ихыу ацҳа ахаҿы.
Иара дҭахеит зқьи жәшәи ҧшьынҩажәи жәаха шықәса ииультәи ажәылара аан. Аҧсны Афырхаҵа Темирбулат Ахмадов ибаҟа аадыртит Чечентәылантәи Аҧсны еибашьуаз аветеранцәа рхеилак аиҳабы Гелани Хабибулаеви, Аҧсны жәлар рџьынџьтәылатә еибашьра аветеранцәа руаажәларратә еиҿкаара «АРУАА» аиҳабы Илиа Гәыниеи.
Кавказнхыҵтәи ареспубликақәа рҟнытә иҳацхраарц амҩа иқәлаз раҧхьатәи агәыҧ Гәдоуҭа иааит август жәохә рзы. Дара ара рыҟазаара акраҵанакуан ахақәиҭразы абџьар шьҭызхыз аҧсуаа рзы. Темирбулат Ахмадов раҧхьа Аҧсныҟа иааз ачечен еибашьцәа ргәыҧ далан. Иара аҩны иаанижьит иани иаби , иҧацәа ҩыџьеи, иҧшәма ҧҳәыси.
Изныкымкәа ихы рылаирхәхьан аҧсуаа имҩаҧыргоз ажәыларақәа. Зқьи жәшәи ҧшьынҩажәи жәаха шықәса ииультәи ажәылара аан абаталион командаҟаҵаҩыс даман. Арратә дҵа шынаигӡоз ауп ахәра ҕәҕәа шиоуз. Темирбулат Ахамдов данҭаха ашьҭахь ихҵан Аҧсны Афырхаҵа ҳәа ахьыӡ ҳаракы, аибашьра аан иааирҧшуаз агәымшәаразы. Агәаларшәагатә баҟа аартра иалахәыз еиҭаргәаладыршәон хатәгәаҧхарала цхыраара иааз рлагала акыр ишдууз аиааира агара аус аҟны.
Даур Инаҧшьба, Алықьса Агәхаа ,АТ
Оцените новость:
+1
+2
+3
+4
+5
Сохраните ссылку или поделитесь с друзьями